**Projektas**

**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL NENAUDOJAMŲ APLEISTŲ ŽEMĖS SKLYPŲ SĄRAŠO PATVIRTINIMO**

2018 m. liepos 12 d. Nr. 34-1413

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos žemės mokesčio įstatymo 6 straipsniu ir Nenaudojamų apleistų žemės sklypų nustatymo tvarkos aprašo, patvirtinto Lazdijų rajono savivaldybės tarybos 2013 m. kovo 29 d. sprendimu Nr. 5TS-668 „Dėl Nenaudojamų apleistų žemės sklypų nustatymo tvarkos aprašo patvirtinimo“, 8 punktu, Lazdijų rajono savivaldybės taryba nusprendžia:

1. Patvirtinti Nenaudojamų apleistų žemės sklypų sąrašą (pridedama).
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Regina Vasiliauskienė

2018-07-11

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL NENAUDOJAMŲ APLEISTŲ ŽEMĖS SKLYPŲ SĄRAŠO PATVIRTINIMO“**

**AIŠKINAMASIS RAŠTAS**

2018-07-

 Lazdijų rajono savivaldybės tarybos sprendimo „Dėl Nenaudojamų apleistų žemės sklypų sąrašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos žemės įstatymo 6 straipsniu ir Nenaudojamų apleistų žemės sklypų nustatymo tvarkos aprašo, patvirtinto Lazdijų rajono savivaldybės tarybos 2013 m. kovo 29 d. sprendimu Nr. 5TS-668 „Dėl Nenaudojamų apleistų žemės sklypų nustatymo tvarkos aprašo patvirtinimo“, 2 skyriaus 8 punktu.

 Šio projekto tikslas – patvirtinti Nenaudojamų apleistų žemės sklypų sąrašą.

 2013 m. kovo 29 d. Lazdijų rajono savivaldybės taryba sprendimu Nr. 5TS-668 „Dėl Nenaudojamų apleistų žemės sklypų nustatymo tvarkos aprašo patvirtinimo“ patvirtino Nenaudojamų apleistų žemės sklypų nustatymo aprašą. Apraše numatyta, kad Lazdijų rajono savivaldybės teritorijoje esančius nenaudojamus apleistus fiziniams ir juridiniams asmenims nuosavybės teise priklausančius kitos paskirties žemės sklypus, vadovaudamosi tame pačiame apraše nustatytais kriterijais, nustato Lazdijų rajono savivaldybės administracijos direktoriaus įsakymu sudarytos seniūnijų komisijos ir kasmet iki liepos 1 d. pateikia šių sklypų preliminarų sąrašą Lazdijų rajono savivaldybės administracijos Architektūros ir aplinkosaugos skyriui.

 2015 m. birželio 4 d. Lazdijų rajono savivaldybės administracijos direktorius įsakymu Nr. 10V-365 „Dėl komisijų Lazdijų rajono savivaldybės seniūnijose esamiems nenaudojamiems apleistiems žemės sklypams nustatyti sudarymo“ sudarė Lazdijų rajono savivaldybės administracijos seniūnijose komisijas seniūnijose esamiems nenaudojamiems apleistiems žemės sklypams nustatyti ir patvirtino šių komisijų darbo reglamentą.

 Sudarytos seniūnijose komisijos pateikė Lazdijų rajono savivaldybės Architektūros ir aplinkosaugos skyriui preliminarius nenaudojamų apleistų kitos paskirties žemės sklypų sąrašus ir su jais susijusią informaciją taip, kaip numato šių komisijų darbo reglamentas.

 Lazdijų rajono savivaldybės administracijos Architektūros ir aplinkosaugos skyrius vadovaudamasis Lazdijų rajono savivaldybės tarybos 2013 m. kovo 29 d. sprendimu „Dėl Nenaudojamų apleistų žemės sklypų nustatymo tvarkos aprašo patvirtinimo“ patvirtintu Nenaudojamų apleistų žemės sklypų nustatymo aprašu, patikrino pateiktus preliminarius sąrašus ir sudarė galutinį žemės sklypų sąrašą bei pateikė jį svarstyti rajono tarybai.

 Priėmus šį sprendimą ir patvirtinus pateiktą žemės sklypų sąrašą, vadovaujantis jau minėtu tvarkos aprašu per 5 darbo dienas, sprendimo nuorašas bus pateiktas Alytaus apskrities valstybinei

mokesčių inspekcijai. Taip pat per 15 darbo dienų įrašytų į sąrašą žemės sklypų savininkams bus pranešta apie jų valdomų žemės sklypų įrašymą į sąrašą ir apmokestinimą Savivaldybės tarybos nustatytu 4 % žemės mokesčio tarifu.

 Neigiamos pasekmės – nenumatomos.

 Parengtas sprendimo projektas neprieštarauja galiojantiems teisės aktams.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Architektūros ir aplinkosaugos skyriaus vyr. specialistė Regina Vasiliauskienė.

Architektūros ir aplinkosaugos skyriaus Regina Vasiliauskienė

vyr. specialistė